
Aktiwiteit 1: Sosiale media en vryheid van spraak
Mense het verskillende menings oor die mate waartoe die media in Suid-Afrika 'n demokratiese samelewing weerspieël. Ons het in vorige lesse in hierdie reeks oor die Handves van Menseregte en vryheid van spraak gepraat. Die media kan 'n impak op vryheid van spraak hê en sodoende demokrasie beïnvloed. Daar bestaan twee menings oor sosiale media en vryheid van spraak:  
Mening A
Sosiale media is 'n bedreiging vir vryheid van spraak.
EN
Mening B
Sosiale media is 'n belangrike instrument om vryheid van spraak te beskerm en te verdedig.
Jou onderwyser sal Mening A óf Mening B aan jou groep toewys. Sodra jul 'n mening toegeken is, sal julle tien minute hê om met DRIE punte vorendag te kom om daardie mening (wat aan jou groep toegeken is) te ondersteun. 

NOTA: Hoewel jy dalk nie persoonlik met die mening wat aan jou groep toegeken is, saamstem nie, probeer om ‘uit die boks’ te dink en te oorweeg waarom sekere mense daardie mening kan handhaaf.
Jou groep se notas: 
	1. Regerings gebruik tegnologie om individuele vryhede te onderdruk. Daar is al hoe meer gevalle van mense wat in hegtenis geneem word, tronk toe gestuur word, of selfs gemartel en vermoor word as gevolg van dinge wat hulle op sosiale media-webwerwe gesê het.
2. Nie alle mense wat sosiale media gebruik, het demokratiese waardes nie. Baie gebruik hierdie webwerwe om haatspraak en geweld te bevorder. 
3. Hoofstroommedia kyk na hul feite voordat hulle artikels druk of uitsaai, maar wie kyk na die waarheid van wat ons sien op sosiale media webwerwe? Daar is geen manier om die waarheid na te gaan nie. 
4. Sosiale media het baie vernederende, immorele, gewelddadige en pornografiese inhoud wat die verbeelding en moraliteit van sy gebruikers vernietig.



Maak 'n paar aantekeninge van punte wat ander groepe voorstel: 
	1. Selfs terwyl onderdrukkende regerings probeer om te verhoed dat inligting uitkom, vind heldhaftige mense steeds maniere om hul identiteit weg te steek en hul menings uit te spreek teen korrupsie en onderdrukking. Dit is moontlik om hulle te klop! 
2. Baie mense onder onderdrukkende regerings en mense in gevaarlike situasies kan,  as eerstehandse ooggetuies, verslag doen oor gebeure in situasies waartoe hoofstroommedia nie toegang kan kry nie.
3. Jy kan nie meer op hoofstroommedia staatmaak nie. Jy kan selfs argumenteer dat sosiale media nou as 'n hoofstroommediawaghond optree. 
4. Die beheer van toegang tot sosiale media is nie die oplossing vir mense wat bekommerd is oor die impak wat dit op gebruikers se moraliteit het nie. Ouers, media, regerings en skole moet eerder mense leer hoe om morele en verantwoordelike keuses te maak oor waarna hulle kyk, lees en glo; en hoe om daardie dinge te oordeel en die waarheid nastreef. Jy kan nie meer mense beheer nie en jy kan hulle nie vertel wat om te dink nie, maar jy kan hulle leer om verantwoordelik te wees en morele besluite te neem. Verantwoordelikheid is die prys van vryheid.

Aktiwiteit 2:

[bookmark: _heading=h.9s60nx56qzqr]            In pare, lees deur die artikel hieronder en beantwoord die vrae wat volg.  

	Hoe om te verseker dat die media nie 'n pion vir politici is nie
20 Oktober 2020

Drie jaar gelede het die Sunday Times ‘n reeks berigte, wat jare gelede gepubliseer was, teruggetrek en daaroor om verskoning gevra. Een hiervan was die Cato Manor "doodspan" storie, soos gesien in die koerant hierbo. Elkeen van hierdie reeks stories het begin as exposés deur die koerant se gerespekteerde ondersoekeenheid en dit het voortgegaan om dit vir jare te publiseer, selfs al het dit duidelik geword dat hierdie stories fundamenteel en feitlik gebrekkig was.
Hierdie verslae het die lewens en loopbane van van die beste staatsamptenare, soos Johan Booysen,  Anwa Dramat en Shadrack Sibiya van die Valke, Ivan Pillay, Johann van  Loggerenberg en Piet Richter van die SA Inkomstediens (SAID) verwoes. 

Sowat vyf jaar ná die  oorspronklike storie vrygestel is, het die Sunday Times uiteindelik erken dat hul toegelaat het om "vir die gek gehou" te word, en dat die koerant maatreëls sal regstel sodat dit nie weer gebeur nie. Maar daar is nooit erken wie die skuldiges is nie, presies hoe dinge verkeerd gegaan het en hoe hulle dit gaan regmaak nie. Sonder ‘n diagnose van die probleem, is ‘n geneesmiddel tevergeefs!
 [Verkry en verwerk vanaf: https://www.businesslive.co.za/bd/life/2020-10-20-big-read-how-to-ensure-the-media-is-not-a-pawn-for-politicians/ 
Toegangsdatum: April 2021]



	Dit gebruik skokkende besonderhede, oordrywing en onakkuraatheid.


1. Verduidelik hoe hierdie koerantopskrif “Inside a SA death squad: shoot to kill” 'n voorbeeld van sensasie is. 

2. Wat was die impak van hierdie sensasie op die lewens van die betrokke mense? 
	Dit verwoes mense se lewens.



3. Wat dink jy kon die impak van hierdie sensasie op die koerant gewees het? 
	Dit verminder die geloofwaardigheid van die koerant.



4. Verander die opskrif sodat dit meer feitegebaseerd en nie sensasioneel is nie. 
	Elite-polisiespan word ondersoek

Aktiwiteit 3:
Lees die volgende uittreksel uit die artikel hieronder.  
In die artikel (ingesluit in Les 3 – Werkkaart, Aktiwiteit 1) word die nuut aangestelde hoofredakteur van Teen Vogue bespreek. Lees hieronder wat met haar gebeur het:
Ouers het 'n magdom reaksies getoon nadat Alexi McCammond as nuut aangestelde hoofredakteur van Teen Vogue, uitgetree het as reaksie op die herverskeining van verskeie rassistiese en homofobiese twiets wat sy tydens haar tienerjare kwytgeraak het. 
Sommige was geskok dat iemand wat sulke dinge uitgespreek het, selfs 10 jaar later, 'n topbestuursposisie kon beklee by 'n publikasie wat juis bekendstaan vir sy anti-rassistiese nuusdekking. Dit het selfs nie gehelp dat sy verskoning gevra het, toe die twiets van 2019 opgegrawe is nie. Dit het twyfel oor haar opregtheid gelaat.
Ander was meer vergewensgesind en het na haar ouderdom verwys ten tyde van die aanstootlike twiets op 17. "Ons het so baie onsensitiewe en aanstootlike dinge gesê toe ons jonk was, maar het die kans gehad om  uit ervaring te leer en beter te doen," het hulle gesê. "Hoe kan ek seker maak dat my eie kinders nie dieselfde foute as McCammond maak nie?"	

Bespreek in julle groepe of jul voel dat Alexi McCammond onregverdig of regverdig in hierdie situasie behandel is? Dink aan vryheid van spraak en die beperkings daarvan in jou bespreking.  Wees bereid om terugvoer oor jou menings aan die res van die klas te gee.  
	Leerders kan ‘onregverdig’ of ‘regverdig’ kies. Hier is 'n reaksie vir albei opsies:

ONREGVERDIG
McCammon is onregverdig behandel. Ons maak almal foute wanneer ons jonk is. Dit is gewoonlik omdat ons nie van beter weet nie. Wanneer ons grootword en volwasse optree, is ons meer aanspreeklik vir ons optrede en moet ons slegs beoordeel word op wat ons as volwassenes doen.  Daarom is daar verskillende wette vir kinders en volwassenes. 

REGVERDIG
Dit maak nie saak hoe oud McCammon was ten tyde van die plasing nie, sy moet altyd aanspreeklik gehou word vir rassisme. Ons maak almal foute, maar rassisme, veral op 'n jong ouderdom, toon 'n persoon se misleidende oortuigings wat altyd problematies is, ongeag hul ouderdom.

Aktiwiteit 4: Besinning
              Gebruik die vrae hieronder om jou begrip oor konsepte wat in hierdie les gedek word,
               te toets.
1. Identifiseer TWEE faktore waaraan jy aandag moet gee wanneer jy die media krities ontleed ten opsigte van balans en regverdigheid.				
	Enige TWEE relevante antwoorde vir EEN punt elk 
· Inhoud ✔
· Bronne na verwys ✔
· Tipes sensasie ✔
· Gebruik van skokkende besonderhede ✔
· Oordrywing ✔
· Akkuraatheid ✔



2. Wat is die impak van sensasie op nuus / die media? 
	Dit verminder die lesers/gehoor se geloofwaardigheid.

Aktiwiteit 5: Informele assessering

Bestudeer die spotprent hieronder en beantwoord die vrae wat volg.

Skryf paragrawe oor die media binne 'n demokrasie.

Gebruik die volgende as 'n riglyn:

· Definieer "elektroniese media" en noem DRIE rolle van die media in 'n demokratiese samelewing.                       						                        (1+3) (4)
       											      (Laer Orde)
Elektroniese media is enige media wat...

· elektrisiteit of batterye benodig, soos die internet en e-posse, webwerwe, blogs, Facebook, Twitter, radio, TV, film en DVD's. ()
· elektriese krag of batterykrag gebruik om inhoud met sy verbruikers te deel. ()
[bookmark: _Hlk99027230]
           Enige EEN van die bogenoemde vir EEN punt 
[bookmark: _Hlk96277422]
EN

Die media...
· ontbloot / doen verslag oor menseregteskendings. ()
· doen verslag oor onregmatige aktiwiteite, die howe en hofsake. ()
· verseker dat korrupsie/wanbestuur deur die publiek bekend is. ()
· kommunikeer met / lig in / voed op / vermaak mense. ()
· deel inligting oor politiek/kiesers/stemmery. ()
· identifiseer probleme in ons gemeenskappe/land en lewer verslag daaroor. ()
· bevorder debat en bespreking oor belangrike kwessies in die land. ()
· bevorder die deelname van mense aan vrye en regverdige verkiesings. ()
· lig die samelewing in oor daaglikse gebeure wat nuuswaardig is. ()
· speel 'n belangrike rol om burgers in te lig oor hul regering, hul regte en vryheid en hul gesondheid en veiligheid. () 
· vorm die publiek se mening ()
· bevorder nasiebou, deur toegang te gee tot uiteenlopende standpunte en wêreld
uitsigte, sowel as sportdekking ()

           Enige DRIE van die bogenoemde vir EEN punt elk                                      

· Analiseer waarom die reg op vryheid van uitdrukking onderhewig is aan sekere perke.  									                                    (2x4) (8)
     											(Middel Orde)
As...
· haatspraak gebruik word om 'n persoon of groepe mense aan te val op grond van sekere eienskappe soos geslag, etniese groep/ oorsprong, ras, gestremdheid of seksuele oriëntasie ()  wat lei tot skadelike/diskriminerende dade teenoor die slagoffer/mense () wat uiteindelik inbreuk kan maak op mense se reg op waardigheid/lewe/gesondheid, ens., () die reg op vryheid van uitdrukking kan beperk word aangesien dit ten koste van ander uitgeoefen word.  ()  
· propaganda vir oorlog, wat die verspreiding van inligting organiseer, aangehits word, () aangesien dit baie mense kan aanmoedig om wapens teen mekaar op te neem () wat kan lei tot skade aan mense se eiendom / mense se lewens te disorganiseer () en as dit gebeur, kan die reg op vryheid van uitdrukking beperk word, aangesien dit anargie bevorder.  () 
· karakter onnodig belaster word wanneer 'n valse verklaring oor 'n individu geskryf of gesê word () aangesien dit 'n persoon se reputasie kan benadeel, disrespek teenoor die persoon kan bevorder / sy/haar waardigheid verlaag, verminder die respek waarmee die persoon beskou word () wat mense se houding teenoor die persoon kan verander, () die reg op vryheid van uitdrukking kan weggeneem word,  aangesien dit inbreuk maak op mense se regte op waardigheid. ()

          	Enige TWEE van die bogenoemde vir VIER punte elk.                               
(d.w.s. Om die volle VIER punte vir 'n ANALISE-vraag toe te ken moet kandidate: 
'n stelling gee, ()  uitbrei oor die stelling, () die stelling motiveer () en 'n 
uitkoms gee ())


· Bespreek krities maniere waarop die media tot 'n demokratiese samelewing kan bydra deur middel van verantwoordelike dekking van media-inhoud.          	          (2x4) (8) 
                 										    (Hoër Orde)  

Die media kan...

· burgers toegang tot korrekte media-inhoud gee () aangesien dit hulle in staat kan stel om meer te weet oor hul regte en verantwoordelikhede () wat 'n gevoel van verantwoordelikheid om aktiewe burgers te word kan bevorder () en as dit gebeur, kan hulle betrokke raak by die hantering van kwessies wat hul gemeenskappe raak.  () 
· toepaslike en relevante inligting verskaf () aangesien dit alle burgers in staat kan stel om ingelig te word / te weet hoe en waarom om deel te neem aan besluitneming () wat hulle bewus kan maak van maniere en middele om aanspreeklikheid te eis van diegene wat aan bewind is () en as dit gebeur, word hulle effektiewe lede van die samelewing wat betrokke is by kwessies wat hul samelewingslewe beïnvloed.  ()
· geleenthede gee aan diegene wat aan bewind is om gemeenskappe in te lig oor beplande ontwikkeling () aangesien dit konstante vloei van inligting   kan moontlik maak () wat kan lei tot debatte en besprekings oor uitdagings wat ons land in die gesig staar () en as dit gebeur, sal die stem van die man in die straat gehoor word.  ()
· onbevooroordeelde, akkurate en betroubare inligting verskaf () aangesien dit eerlik verduidelik wat tans binne die gemeenskap of land plaasvind () wat mediagebruikers in staat kan stel om opgevoede besluite oor politieke kwessies te neem, insluitend verkiesings en ander kwessies () en as dit gebeur, kan dit billike en regverdige deelname van die publiek in demokratiese prosesse bevorder.  ()
· as 'n "waghond" optree deur aanspreeklikheid op voorheen gerapporteerde nuus te bevorder (),  aangesien dit kan verseker dat beloftes wat gemaak word, vervul word () wat 'n boodskap aan almal kan stuur dat hulle rekenskap moet gee () en as dit gebeur, kan die algemene publiek in hul eie ontwikkeling gerespekteer voel.  ()
· nuus op 'n gebalanseerde wyse verskaf () sodat alle partye se stemme gehoor word () wat kan verseker dat mense voldoende ingelig is oor alle partye, sonder  intimidasie () en as dit gebeur, vind vrye en regverdige verkiesings plaas.  ()
· 'n sleutelrol in die vorming van mense se begrip en interpretasie van inligting en gebeure speel  () om verslaggewers op te lei om bronne en feite na te gaan voordat hulle verslag doen is noodsaaklik aangesien dit die publiek in staat kan stel om korrekte en akkurate inligting te ontvang oor kwessies wat hulle raak () wat dan kan bydra tot die reg om die ware feite oor hul omgewing te hê, soos beoog in die Handves van Regte ()  en as dit gebeur, sou die media bygedra het tot die bou van die samelewing.  ()  
 

Enige TWEE van die bogenoemde vir VIER punte elk                               
(d.w.s. Om die volle VIER punte vir 'n BESPREEK KRITIES-vraag toe te ken moet 
kandidate: 'n stelling gee, () uitbrei oor die stelling, () die stelling motiveer () en 
'n uitkoms gee ())

	          	      										    (20)

